**Érd Médiacentrum rajzpályázat – 2022.**

**Részvételi Szabályzat**

1. **A Pályázat szervezője**

Az Érd Médiacentrum Nonprofit Kft. (székhely: 2030 Érd, Budai út 16-18. adóigazgatási azonosító száma: 13544359-2-13, képviseli: Kövesdi Péter ügyvezető) - a továbbiakban: Szervező – tárgyi díjazással összekötött rajzpályázatot szervez (a továbbiakban: Pályázat).

A Pályázat lebonyolítója ugyancsak az Érd Médiacentrum Nonprofit Kft.

A Pályázat lebonyolítása érdekében a Szervező az alábbi Részvételi Szabályzatot – továbbiakban: Szabályzat – alkotja.

# A Pályázaton részt vevő személyek

* 1. A Pályázaton részt vehet bármely Magyarországon élő személy, aki betöltötte 6. életévét, és még nem töltötte be a 16. életévét, valamint a Szervező felhívására 2022. december 5-ig a Pályázatra jelentkezik a Szervező által megjelölt módon és felületen. A Pályázaton részt vevő személyek megnevezése: Résztvevő.
	2. A meghirdetett pályázat neve **Tervezz járművet a Mikulásnak!**
	3. Egy Résztvevő legfeljebb 1 db rajzzal, azaz pályázati anyaggal vehet részt. A pályázati anyag elkészítésének módja a Résztvevő által szabadon választott.
	4. Nem vehetnek részt a Pályázatban a Szervező, a Zsűri, illetve a Szervező vagy munkavállalóinak, megbízottainak vagy közreműködőinek, a Támogatónak, illetve a Zsűri Ptk. 8:1.§ 2. pontja szerinti hozzátartozói.

# A Pályázat beadásának feltételei:

* 1. A Pályázatra a Résztvevő, vagy kiskorú pályázó esetén a képviseletében törvényes képviselője jelentkezhet – a továbbiakban: Képviselő – a részvételi jelentkezéssel, a szükséges nyilatkozatok elfogadásával és a pályázati anyag elküldésével.
	2. Időtartama: a pályázati anyagot 2022. november 22-től 2022. december 5-ig. Az éjfél után érkező pályázatokat nem fogadjuk el.
	3. Pályázat beadásának módjai: Résztvevő az erre a célra létrehozott mikulasjargany@erdmeciacentrum.hu címre, JPEG formátumban; vagy személyesen a 2030 Érd, Mária utca 1. címre nyomtatott formában, vagy bármely adathordozón, JPEG formátumban juttathatja el pályázati anyagát.
	4. Pályázathoz a Résztvevőnek el kell fogadnia
		1. a Pályázat jelen Részvételi Szabályzatát, benne a szerzői jogi nyilatkozattal,
		2. a Szabályzat adatvédelmi tájékoztatóját.
	5. Pályázathoz kiskorú résztvevő esetén a Képviselőnek a Résztvevő nevében el kell fogadnia
		1. a Pályázat jelen Részvételi Szabályzatát, benne a szerzői jogi nyilatkozattal,
		2. a Szabályzat adatvédelmi tájékoztatóját.

# A Pályázat menete, elbírálása

* 1. A Szervező fenntartja a jogot, hogy a jelentkezés során megadott adatok, illetve a pályamunka hitelességét ellenőrizze. Amennyiben az ellenőrzés során valamely adat valóságtartalma nem igazolható, úgy a Szervező a Pályázót a Pályázatból kizárhatja.
	2. Nem lehet pályázni olyan pályázati anyaggal, amelynek tekintetében megállapítható, hogy az valamely más szerző szerzői jogi jogosultságát sértheti. Az ilyen pályázati anyagot leadó Résztvevő a Pályázatból kizárásra kerül.
	3. A Pályázatra leadott anyagokat zsűri bírálja el.
	4. A Pályázatra leadott anyagokat az Érd Médiacentrum online és print felületein publikálja;
	5. A Pályázatokra a Szervező honlapján (erdmost.hu) keresztül lehet közönségszavazatot leadni. A Pályázaton közönségdíjat az nyer, akinek pályázati anyagára a legtöbb szavazat (like) érkezik. A szavazás időtartama: 2022.12.09-12.15. (12.00)
	6. A Pályázat eredményhirdetésének ideje: 2022. december 16.
	7. A Pályázat eredményét Szervező az Érd FM 101.3 rádióban, az Érd Most oldalon, az Érd Most Facebook oldalán, valamint az Érdi Újságban teszi közzé.
1. **Nyeremények**

**Kategória-díjak**

Fődíj 1 db: Samsung Galaxy Tab A7 , 72.000- forint értékű tablet

Közönségdíj díj: 1 db, 12.900- forint értékű Mini hőnyomtató készlet

A Szervező fenntartja magának a jogot, hogy a pályázati beadási határidő végéig a díjak értékét

nem, de tartalmukat módosítsa.

# A Tárgynyeremény átadása

* 1. A nyereményeket az eredményhirdetést követő 2. naptól vehetik át a nyertesek a 2030 Érd, Mária utca 1. alatt, hétköznap, munkaidőben, 08.00-15.00-ig.
	2. Amennyiben a nyertes nem tudja személyesen átvenni a nyereményét a Szervező a Résztvevővel, vagy a Képviselővel való előzetes egyeztetés után postai úton küldi meg a Nyertes részére.

# Személyi jövedelemadó

A Szervező vállalja, hogy a Résztvevő nevében kifizeti a nyereményeket terhelő személyi jövedelemadót, valamint az ajándékkal kapcsolatban esetlegesen felmerülő további adót és járulékot.

# A Szervező jogai

A Szervező rögzíti, hogy a Pályázat a szerencsejáték szervezéséről szóló 1991. évi XXXIV. törvény rendelkezése szerint a NAV Szerencsejáték Felügyeleti Főosztály részére nem bejelentésköteles.

A Szervező egyoldalúan jogosult arra, hogy a Résztvevőt a Pályázatból kizárja minden olyan esetben, ha igazolt, hogy a Résztvevő jelen Szabályzatba ütközően vesz részt, vagy kíván részt venni a Pályázatban.

A Szervező, illetve a Pályázat szervezésében résztvevő cégek egyike sem felel, és kizár minden kártalanítási, kártérítési igényt a Pályázat során, a Pályázat esetleges hibáiból, hiányosságaiból, hibás működéséből, a Pályázat során bekövetkezett késésekből eredő vagy ahhoz kapcsolódó költségekért; károkért, veszteségekért, ide nem értve a szándékosan vagy súlyos gondatlansággal okozott, a Résztvevőnél felmerülő károkért való felelősséget.

A Szervezőt nem terheli felelősség a Résztvevő vagy a Képviselő téves adatszolgáltatásából eredő igényekért. (pl. adatelírás).

Szervező nem vállal továbbá semmilyen felelősséget az átvett nyeremények tekintetében. A Szervezőt a nyeremények átadásán és esetleges adóvonzatuk megtérítésén kívül további kötelezettség a nyereményekkel kapcsolatosan nem terheli. A Szervező a nyeremények tekintetében szavatosságot, jótállást nem vállal.

A Résztvevő jelen részvételi szabályzat elfogadásával visszavonhatatlanul és térítés nélkül hozzájárul ahhoz, hogy a pályázati anyagokat az Érd Médiacentrum Nonprofit Kft.. időben és földrajzi kiterjedésben korlátlanul az alábbiak szerint felhasználja:

- saját felületein ([www.erdmost.hu](http://www.erdmost.hu) , Érdi Újság, Érd Most, Érd FM 101.3 Facebook oldala)

* az interneten és a közösségi hálókon való közzétételre (beleértve az egyes csatornák formátumához való alakítást),
* más publikációkban való megjelenítésre, valamint a sajtójelentések harmadik fél általi felhasználására, valamint
* az Érd Médiacentrum Nonprofit Kft. tevékenységeinek bemutatására.

A benyújtott pályázati anyagok közzétételével kapcsolatosan a szervező feltünteti a pályázó, mint szerző teljes nevét.

Minden további kereskedelmi felhasználásra vonatkozóan a pályázó kifejezett hozzájárulásához van szükség.

A Résztvevő a Pályázatban való részvételével kijelenti, hogy:

-az általa elküldött pályázati anyagot a Résztvevő készítette, illetve korlátozásmentesen rendelkezik a fénykép felhasználási jogaival, valamint annak engedélyezési jogával,

-a pályázati anyag nem tartalmaz harmadik személyeket illető védjegyeket, illetve kereskedelmi megjelöléseket,

-a pályázati anyag nem sérti harmadik személyek szerzői vagy más törvény által védett jogait, törvényes érdekeit,

-a pályázati anyagon nem szerepel egyéb, törvény vagy más jogszabály által tiltott tartalom,

A Résztvevő tudomásul veszi, hogy a Pályázatának részét képező pályázati anyagok elkészítésével vagy azok nyilvános bemutatásával okozott személyiségi és szerzői jogsértésekért minden felelősség a Résztvevőt terheli, beleértve a jogsértéssel bekövetkező anyagi felelősséget is. Nyilvánvaló jogsértés esetén Szervező a Résztvevőt a Pályázatból kizárhatja.

A Résztvevő, illetve Résztvevő Képviselője a részvételi tájékoztató elfogadásával mentesíti az Érd Médiacentrum Nonprofit Kft-t harmadik személyek minden olyan igénye alól, amely személyiségi vagy szerzői jogok megsértéséből fakad.

# Információ a Pályázatról

1. A Pályázatról információk találhatóak a [www.erdmost.hu](http://www.erdmost.hu) weboldalon
2. Személyes adatok kezelésére és az adatszolgáltatásra vonatkozó szabályok

A nyereményjátékkal kapcsolatos adatvédelmi tájékoztató [itt](https://erdmost.hu/rajzpalyazat/) olvasható el.

# Érd Médiacentrum Nonprofit Kft.

**Szervező**